पाएं अपने शहर की ताज़ा ख़बरें और फ्री ई-पेपरडाउनलोड करें
लगातार कस्बे में फैल रहे कोरोना संक्रमण को रोकने के लिए कलेक्टर के आदेश पर बुधवार को पुलिस ने ग्राम पंचायत की मदद से कवाई-सालपुरा स्टेशन पर जीरो मोबिलिटी घाेषित कर माइक्रो कंटेनमेंट एरिया के मुख्य मार्गों पर बेरीकेड्स लगाकर बंद कर दिया।सरपंच चंपालाल चंदेल ने बताया कि पुरानी कचेहरी से लेकर मुख्य चौराहे पर आने वाले सब्जी मार्केट, तेजाजी चौक, श्रीराम काॅलोनी, सीनियर स्कूल के सामने, कृष्णा काॅलोनी, अंबेडकर काॅलोनी के मुख्य मार्ग, गौरव पथ रोड, वार्ड 12 एवं 13 को बेरीकेड्स लगाकर बंद कर दिया है। ताकि बाहर से आने-जाने वालों पर प्रतिबंध लगाया जा सके।
वहीं पुलिस बार-बार गश्त कर लोगों को घरों में रहने की हिदायत दे रही है। साथ ही लापरवाह लोगों के चालान बनाए जा रहे है। सरपंच चंपालाल चंदेल एवं थानाधिकारी राजपालसिंह तंवर की पहल पर सब्जी मार्केट को बालिका स्कूल में लगाया गया है। जहां गाइडलाइन की पालना कराने के लिए मुख्य गेट पर एक कर्मचारी को नियुक्त किया है।किशनगंज| क्षेत्र की ग्राम पंचायत छीनोद में कलेक्टर एवं एसडीएम के निर्देश पर बुधवार को काेरोना कोर ग्रुप के सदस्यों एवं कर्मचारियों ने ग्रामीणों को जागरूक करने के लिए फ्लैग मार्च निकाला।
छीनोद पंचायत के प्रारंभिक शिक्षा अधिकारी नरेंद्र कुमार राठौर ने बताया कि फ्लैग मार्च में शिक्षा विभाग के कर्मचारी, ग्राम विकास अधिकारी, आंगनबाड़ी कार्यकर्ता, स्वास्थ्य विभाग के कर्मचारी, पंचायत सहायक आदि शामिल हुए। इस दौरान ग्रामीणों को कोरोना महामारी के बारे अवगत कराते हुए हमेशा मास्क पहनने व कोरोना गाइडलाइन की पालना करने के लिए समझाइश की। फ्लैग मार्च में ग्राम विकास अधिकारी वीरेंद्र सहरिया, वरिष्ठ शिक्षक दिनेश कुमार नागर, पंचायत सहायक कैलाश मीणा, हरिओम मीणा, आंगनबाड़ी कार्यकर्ता समेत ग्राम पंचायत छीनोद के कर्मचारी शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn